**Toimintaohje Nuorisoseuroille koulutusten ja kokousten järjestämisestä kevään aikana**

*Valtioneuvosto suosittaa, että tartuntojen vähentämiseksi* ***tulee rajoittaa ei-välttämätöntä toimintaa****, kuten lähikontakteja harrastetoiminnassa ja muulla vapaa-ajalla.  Erityisen tärkeää tämä on riskiryhmiin kuuluvien suojelemiseksi. Kansalaisten tulee* ***noudattaa erityistä harkintaa ja varovaisuutta riskiryhmien kanssa asioidessa****. Riskiryhmiin kuuluvat ikääntyneet tai perussairaat. Lisäksi suositellaan, että muiden kokoontumisten järjestäjät harkitsevat riskiarvioiden pohjalta vastaavien tilaisuuksien järjestämistä. Määräys pohjautuu tartuntatautilakiin. Yli 500 osallistujan yleisötilaisuudet perutaan toukokuun loppuun saakka.*

Tilaisuuden riskiarvion tekemisessä voi hyödyntää Nuorisoseurojen laatimaa taulukkoa.
Mikäli tilaisuus on toteutettavissa pääosin sarakkeiden 1-2 tasolla, ja järjestäjä ottaa huomioon toteutuksessa osallistujien turvallisuuden ja viruksen leviämisen ehkäisemisen, voidaan tilaisuus järjestäjän päätöksellä toteuttaa, ellei pandemiatilanne ja viranomaisten ohjeistukset muutu.

Myös liiton järjestämät tilaisuudet arvioidaan saman kaavan mukaisesti ts. pienen riskin välttämättömiä kokoontumisia voidaan toteuttaa, muut tilaisuudet ensisijaisesti siirretään, toteutetaan etäyhteydellä tai perutaan toistaiseksi voimassa olevan ohjeen mukaisesti.

|  |  |  |  |  |
| --- | --- | --- | --- | --- |
| **Riskiarvio**  | **1 taso**  | **2 taso**  | **3 taso**  | **4 taso**  |
| ***Maantieteellisyys***  | Paikallinen  | Alueellinen  | Valtakunnallinen  | Kansainvälinen  |
| ***Merkittävyys***  | Sääntö-määräinen tai muuten pakollinen  | Merkittävä ajankohdallisesti, toiminnallisesti tai taloudellisesti  | Merkittävä, mutta siirrettävissä toiseen ajankohtaan  | Tilaisuuden perumisesta ei aiheudu suurta vahinkoa  |
| ***Kohderyhmä***  | Osallistujat perusterveitä  | Osallistujat tekemisissä riskiryhmän kanssa  | Osallistujista osa kuuluu riskiryhmään  | Osallistujat kuuluvat riskiryhmään  |
| ***Laajuus***  | 1-10 hlö  | 11-30 hlö  | 30-100 hlö  | Yli 100 hlö  |
| ***Matkustus***  | Saapuminen kävellen tai yksin omalla autolla tms., ei edellytä matkustamista  | Saapuminen kimppakyydillä, taksilla tms., 2-5 henkilöä altistuu  | Edellyttää matkustamista julkisilla kulkuvälineillä (juna, bussi, metro)  | Edellyttää matkustamista lentäen  |
| ***Varautumistoimet***  | Tilaisuudessa voidaan toteuttaa olematta kontaktissa (ei kättelyä tms.), tilaisuudessa ei ole tarjoilua, tilaisuutta ei ole mahdollista toteuttaa etänä, tilaisuuteen saapuvat pesevät kätensä, tilaisuus järjestetään turvallisessa tilassa, osallistujia tiedotetaan varautumisesta  | Tilaisuudessa on mahdollisuus altistua vähäiselle fyysiselle kontaktille, osallistujajoukko on kontrolloitu  | Tilaisuus edellyttää ruokailua, osallistujien ohjeistaminen tai kontrolloiminen ennakkoon vaikeaa  | Tilaisuus edellyttää fyysistä läheistä kontaktia, tilaisuus järjestetään yleisellä paikalla, tilaisuuteen voi osallistua kuka tahansa, osallistujien ohjeistaminen tai kontrolloiminen vaikeaa itse tilaisuudessa  |